Lolland-Falsters Stifts-Tidende, 1829-06-02
Jntet usædvanligt indtraf for Dampskibets Ankomst, Kl. 6 1/2; men da indfandt sig et noget større end sædvanligt Antal Mennesker paa Bryggerne, og fra Toldbodbryggen og et derved liggende Fartøi blev Dampskibet hilset med flere Gange gientaget Hurra, hvorpaa, under Anførsel af endeel Studenter, der havde taget Plads paa det ved Toldbodbryggen liggende Fartøi, Nationalsangen af Bierregaard blev afsjungen, og derpaa Sangene: "Hvor herligt er mit Fødeland, &c.," og "For Norge, Kæmpers Fødeland, &c., Alt under gjentaget Hurra og Klappen i Hænderne. Efter 3/4 Times Forløb forlod den største Deel af Folkemassen, og til Tirsdagen den 2 Juni 1829. syneladende med nogle Studenter i Spidsen, Bryggen, og trak under Hurra op af den til Universitets=Gaarden og den i Nærheden deraf liggende Gaard, hvori Studenter-Samfundet har sit Locale. Under Sangen og Hurra=Raabet paa Bryggen blev fra Politiets Side Jntet foretaget; men da Toget satte sig i Bevægelse op ad Byen, søgte Politiet at forhindre dette; men uden Nytte. Efter at den sidstnævnte Forsamling havde gjort Holdt ved Studenter-Samfundets Locale, anvendte Politiet alt Muligt, for at formaae Folkemængden til at adskilles; men dette havde ikke synderlig Virkning. Efter omtrent 1 1/2 Times Forløb forlod Forsamlingen sidstnævnte Sted og begav sig til Torvet, hvor den da blev betydeligen forøget og udgjorde i det Mindste 2,000 Mennesker. Her indfandt Politimesteren og hans Adjutant sig til Hest, og gjentog de Advarsler og Formanninger, som forhen vare anvendte; men med ligesaa liden Nytte. Politiet forhindrede imidlertid her adskillige Udbrud af Sang og Hurra og de dermed forbundne Bevægelser. Nogle af Ophavsmændene vilde have været arresterede, om ikke Mængden, ved at slutte sig saa tæt til vedkommende Politi=Officianter, havde forhindret det; men endelig udbrød et Hurraraab, hvorpaa en stor Mængde Mennesker satte sig i Bevægelse igjennem Byen og efter fuldendt Tog atter indfandt sig paa Torvet. Da Politimesteren Kl. 10 havde anmeldt for Stiftet, at det ikke stod i hans Magt, at tilbagevinde den offentlige Rolighed, indfandt Magistraten sig paa Torvet, og efter at have høit og tydeligt oplæst Grundlovens 99de §. og 3de Gange de vedkommende Artikler af Landsloven, befalede han i Kongens og Lovens Navn enhver Tilstedeværende strax at begive sig bort fra Forsamlingen. Efter at dette var skeet, betydede Politimesteren Mængden, at han nu ved physisk Magt maatte adsplitte Forsamlingen; men den blev staaende urokkelig, og vedblev af og til at raabe Hurra. Kl. 11 rykkede et Detaschement ridende Jægere og et Compagni Fodjægere op under Commandantens Anførsel. Commandanten tiltalte Folket og betydede det hvad der vilde skee, hvis ikke Magistratens Befaling nu øieblikkelig blev efterkommen; men da heller ikke dette virkede, rykkede Militairet frem og ved forskjellige Bevægelser adsplittede Folkemængden, som, fordreven fra eet Sted, samlede sig paany paa et andet Sted og vedblev baade at pibe og raabe Hurra. Kl. omtrent 12 1/2 var Mænden forsvunden, saa at Militairet blev inddraget, paa smaae Patrouiller nær, der vedblev indtil længere hen paa Morgenen. Politimesteren bemærker, at ingen Trudsler i mindste Maade yttredes imod Nogen under den hele Tildragelse, og antager derfor, at Nysgierrighed har holdt Mængden samlet, med Tilføiende, at det ikke er ham bekjendt, at Nogen er kommen til Skade af Betydenhed. – En Commission, bestaaende af Justitiarius i Aggerhuus Stifts Overret F. C. Berg og Auditeur Cappeln, har faaet Ordre til, paa det Fuldstændigste og Nøiagtigste at anstille Undersøgelser i Anledning af det den 17de Passerede og hvad dermed staaer i Forbindelse, og derom at aflægge Rapport.